CELEX: 62019CA0824
Language: lv
Date: 2021-10-21 00:00:00
Title: Lieta C-824/19: Tiesas (otrā palāta) 2021. gada 21. oktobra spriedums (Varhoven administrativen sad (Bulgārija) lūgums sniegt prejudiciālu nolēmumu) – TC, UB/Komisia za zashtita ot diskriminatsia, VA (Lūgums sniegt prejudiciālu nolēmumu – Sociālā politika – Vienlīdzīga attieksme nodarbinātības un profesijas jomā – Direktīva 2000/78/EK – Aizliegums diskriminēt invaliditātes dēļ – 2. panta 2. punkta a) apakšpunkts – 4. panta 1. punkts – 5. pants – Eiropas Savienības Pamattiesību harta – 21. un 26. pants – Apvienoto Nāciju Organizācijas Konvencija par personu ar invaliditāti tiesībām – Tiesas piesēdētāja funkcijas kriminālprocesā – Neredzīga persona – Pilnīga izslēgšana no dalības krimināllietās)

13.12.2021   
            
            
               LV
            
            
               Eiropas Savienības Oficiālais Vēstnesis
            
            
               C 502/5
            
         
      Tiesas (otrā palāta) 2021. gada 21. oktobra spriedums (Varhoven administrativen sad (Bulgārija) lūgums sniegt prejudiciālu nolēmumu) – TC, UB/Komisia za zashtita ot diskriminatsia, VA
      (Lieta C-824/19) (1)
      
      (Lūgums sniegt prejudiciālu nolēmumu - Sociālā politika - Vienlīdzīga attieksme nodarbinātības un profesijas jomā - Direktīva 2000/78/EK - Aizliegums diskriminēt invaliditātes dēļ - 2. panta 2. punkta a) apakšpunkts - 4. panta 1. punkts - 5. pants - Eiropas Savienības Pamattiesību harta - 21. un 26. pants - Apvienoto Nāciju Organizācijas Konvencija par personu ar invaliditāti tiesībām - Tiesas piesēdētāja funkcijas kriminālprocesā - Neredzīga persona - Pilnīga izslēgšana no dalības krimināllietās)
      (2021/C 502/07)
      Tiesvedības valoda – bulgāru
      
         Iesniedzējtiesa
      
      
         Varhoven administrativen sad
      
      
         Pamatlietas puses
      
      
         Prasītāji: TC, UB
      
         Atbildētāji: Komisia za zashtita ot diskriminatsia, VA
      
         piedaloties: Varhovna administrativna prokuratura
      
      
         Rezolutīvā daļa
      
      Padomes Direktīvas 2000/78/EK (2000. gada 27. novembris), ar ko nosaka kopēju sistēmu vienlīdzīgai attieksmei pret nodarbinātību un profesiju, 2. panta 2. punkta a) apakšpunkts un 4. panta 1. punkts, lasot tos no Eiropas Savienības Pamattiesību hartas 21. un 26. panta, kā arī Apvienoto Nāciju Organizācijas Konvencijas par personu ar invaliditāti tiesībām, kas Eiropas Kopienas vārdā apstiprināta ar Padomes Lēmumu 2010/48/EK (2009. gada 26. novembris), viedokļa, ir jāinterpretē tādējādi, ka tiem ir pretrunā tas, ka neredzīgai personai tiek liegta jebkāda iespēja pildīt tiesas piesēdētāja funkcijas kriminālprocesā.
      
         (1)  OV C 27, 27.1.2020.